Το ***Final Fantasy VII Remake*** (ιαπωνικά: ファイナルファンタジーVII リメイク, Χέπμπορν: *Fainaru Fantajī Sebun Rimeiku*) είναι βιντεοπαιχνίδι δράσης ρόλων που αναπτύχθηκε και κυκλοφόρησε από τη Square Enix στις 10 Απριλίου του 2020 για το PlayStation 4. Πρόκειται για το remake του ομώνυμου βιντεοπαιχνιδιού ρόλων της Square του 1997.

Το παιχνίδι αφηγείται την ιστορία ενός πρώην μισθοφόρου με το όνομα Cloud Strife, ο οποίος μπαίνει στην ομάδα AVALACHE, η οποία αντιτίθεται της Εταιρείας Ηλεκτρικής Ενέργειας Shinra, και του πρώην στρατιώτη της, Sephiroth. Ο τρόπος του παιχνιδιού περιέχει μία μείξη στοιχείων δράσης πραγματικού χρόνου, παρόμοια με το *Dissidia Final Fantasy*, και στοιχεία στρατηγικής, ενώ επίσης θα κυκλοφορεί ως σειρά με πολλαπλά μέρη.

Για πολλά χρόνια υπήρχαν φήμες και απαιτήσεις από το κοινό ενός remake του *Final Fantasy VII*, αλλά για διάφορους λόγους δεν αναπτυσσόταν. Για να αναπτύξουν το remake, επέστρεψαν τρεις σημαντικοί συντελεστές του γνήσιου παιχνιδιού: ο σχεδιαστής χαρακτήρων Τετσούγια Νομούρα, που ανέλαβε τη σκηνοθεσία και τον επανασχεδιασμό των χαρακτήρων, ο αρχικός σκηνοθέτης Γιοσινόρι Κιτάσε ως παραγωγός, και ο Καζουσίγκε Νοτζίμα ως σεναριογράφος. Η απόφαση να κυκλοφορήσει το παιχνίδι σε πολλαπλά μέρη πάρθηκε, ώστε η ομάδα να μην χρειαστεί να κόψει περιεχόμενο από το αρχικό παιχνίδι. Επίσης, η ομάδα αποφάσισε να προσθέσει νέο περιεχόμενο, και να προσαρμόσει τα αρχικά μοντέλα των χαρακτήρων με τέτοιο τρόπο, ώστε να διατηρούν ισορροπία ανάμεσα στο ρεαλισμό και το στυλ.

Περίληψη
--------

Στιγμιότυπο του *Final Fantasy VII Remake* όπως παρουσιάστηκε στο PlayStation Experience 2015. Χαρακτηριστικά, κάτω αριστερά αναγράφονται οι εντολές που μπορεί να εκτελέσει ο χαρακτήρας ενώ ταυτόχρονα κινείται ελεύθερα.
Το *Final Fantasy VII Remake* αφηγείται ξανά την ιστορία του *Final Fantasy VII*. Ακολουθεί την ιστορία του Cloud Strife, ενός πρώην μισθοφόρου, ο οποίος γίνεται μέλος της ομάδας οικολογικής τρομοκρατίας με το όνομα AVALANCHE (ΧΙΟΝΟΣΤΟΙΒΑΔΑ), για να πολεμήσει τη μεγάλη Εταιρεία Ηλεκτρικής Ενέργειας Shinra, η οποία απορροφά τη ζωτική ενέργεια Mako του πλανήτη, μόνο για να εμπλακεί σε κάτι μεγαλύτερο. Σε αντίθεση τις μεταφορές του αρχικού παιχνιδιού στους προσωπικούς υπολογιστές και άλλες πλατφόρμες υψηλής ευκρίνειας, το παιχνίδι είναι πλήρες remake έχοντας πλήρως πολυγωνικά γραφικά, σε αντίθεση με τα προσχεδιασμένα φωτορεαλιστικά περιβάλλοντα του γνήσιου.

Το υλικό που προβλήθηκε στο ετήσιο γεγονός PlayStation Experience 2015 περιείχε επίδειξη μηχανισμών εξερεύνησης και μάχης, και τα δύο εξελισσόμενα σε πραγματικό χρόνο με τρόπο παρόμοιο, όπως στο *Final Fantasy XV*. Σε αντίθεση με το σύστημα "Active Time Battle" (Μάχη σε Ενεργό Χρόνο) του αρχικού *Final Fantasy VII*, το remake φαίνεται να χρησιμοποιεί σύστημα μάχης πραγματικού χρόνου παρόμοιο με της σειράς *Kingdom Hearts*, το οποίο επιτρέπει στον παίκτη να ελέγχει ελεύθερα τον Cloud ή έναν από τους συμμάχους του, που χρησιμοποιούν ο καθένας τα δικά του όπλα για να επιτεθούν στους εχθρούς. Ο παίκτης έχει την ικανότητα να χρησιμοποιεί μαγεία και καλέσματα με τη εκτέλεση εντολών, ενώ μία μπάρα Limit Break επιτρέπει στους χαρακτήρες πραγματοποιούν πανίσχυρες επιθέσεις. Ο παραγωγός Γιοσινόρι Κιτάσε δήλωσε ότι ενώ το παιχνίδι έχει περισσότερο στοιχεία πραγματικού χρόνου, υπάρχουν και στρατηγικά στοιχεία, όπως η επιλογή όπλων και μαγικών που θα έχει στην κατοχή του ο κάθε χαρακτήρας. Επίσης, δήλωσε ότι το παιχνίδι "θα λεχθεί σε μία σειρά πολλαπλών επεισοδίων, με κάθε προσθήκη να προσφέρει τη δική της μοναδική εμπειρία".

Ανάπτυξη
--------

### Ιστορία

Το *Final Fantasy VII* αναπτύχθηκε από τη SquareSoft (νυν Square Enix) για το πρώτο PlayStation. Η ανάπτυξή του ξεκίνησε το 1994 ως κυκλοφορία για κονσόλα της Nintendo, αλλά έπειτα μεταφέρθηκε στο PlayStation, ενώ σημαντικότερα μέλη του προσωπικού ανάπτυξης ήταν οι Χιρονόμπου Σακαγκούτσι, δημιουργός και παραγωγός της σειράς, Γιοσινόρι Κιτάσε, σκηνοθέτης συν-σεναριογράφος, Γιούσουκε Ναόρα, καλλιτέχνης, Τετσούγια Νομούρα, σχεδιαστής χαρακτήρων, και Καζουσίγκε Νοτζίμα, σεναριογράφος. Κυκλοφόρησε το 1997, αποσπώντας σύγχρονη και μετέπειτα αναγνώριση από τους κριτικούς, έγινε το παιχνίδι της σειράς *Final Fantasy* με τις μεγαλύτερες πωλήσεις, πουλώντας δέκα εκατομμύρια κομμάτια παγκοσμίως, και κατέστησε τη σειρά ως σημαντικό franchise. Το παιχνίδι δημιούργησε την υποσειρά πολυμέσων με τον τίτλο *Compilation of Final Fantasy VII*. Απαιτήσεις και φήμες για ένα remake άνθισαν με την προβολή στην E3 2005 ενός αναβαθμισμένου με την τεχνολογία της εποχής tech demo του παιχνιδιού για το PlayStation 3, αλλά και το 2007, με τη δέκατη επέτειο από την κυκλοφορία του. Και στις δύο περιπτώσεις, αναφέρθηκε από το προσωπικό της Square Enix ότι δεν υπήρχε κάποιο remake υπό ανάπτυξη. Παρά τις συνεχείς αιτήσεις του κοινού και τις φήμες που αφήνονταν στους τίτλους του *Compilation*, διάφορες ήταν οι αιτίες που συνέβαλλαν στο να μη δημιουργηθεί το remake: η επιθυμία των δημιουργών κάποιος σύγχρονος τίτλος να ξεπεράσει σε πωλήσεις και φήμη το *VII*, η εστίαση σε νέους τίτλους, η αναγκαιότητα να διαγραφούν κομμάτια του *VII* για να γίνει το εγχείρημα διαχειρίσιμο, η δυσκολία της ανάπτυξης πάνω σε συστήματα όπως αυτό του PlayStation 3, και ο μεγάλος απαιτούμενος χρόνος ανάπτυξης.

### Παραγωγή

Για την ανάπτυξη του παιχνιδιού, οι δημιουργοί δέχονται βοήθεια με την Unreal Engine 4 από την ομάδα που αναπτύσσει το *Kingdom Hearts III*.

Αντιδράσεις
-----------

Απορία δημιουργήθηκε για την σχεδόν ταυτόχρονη κυκλοφορία του port και του remake για το PlayStation 4. Σε συνέντευξή του, ο Τετσούγια Νομούρα​ δήλωσε: "Το port από PC, ειλικρινά, έγινε εν αγνοία μου. Νόμιζα ότι ήδη πωλούνταν. Παρ' όλα αυτά, πραγματικά δεν υπάρχει σύγκριση μεταξύ της PC εκδοχής και αυτού του remake. Γιατί τώρα; Αυτή την εβδομάδα στην E3 ανακοινώσαμε αρκετούς τίτλους που έρχονται για το PlayStation 4: όχι μόνο το *Final Fantasy XV*, το *Kingdom Hearts III*, και το *World of Final Fantasy*, αλλά [επίσης] και ένα νέο *Star Ocean* και άλλα. Από το να ανακοινώσουμε το remake αφού κυκλοφορήσουν αυτά τα παιχνίδια, θέλαμε να δώσουμε στους παίκτες κάτι που θα τους κάνει χαρούμενους - να τους παραπέμψουμε, ίσως, στο να αγοράσουν το PlayStation 4."

Παραπομπές
----------

1. ↑  *Steam*. 12  Σεπτεμβρίου 2003. 1462040. Ανακτήθηκε στις 25  Οκτωβρίου 2022.
2. ↑  «Final Fantasy 7 Remake: Nomura Surprised to See His Name as Director» (στα αγγλικά). *Game Rant*. 2015-06-25.. Ανακτήθηκε στις 2017-01-30.
3. ↑  «'Final Fantasy VII' remake news: Producer Yoshinori Kitase talks about plans | Christian News on Christian Today». *www.christiantoday.com* (στα Αγγλικά). Ανακτήθηκε στις 30 Ιανουαρίου 2017.
4. ↑   *Final Fantasy 7 Remake - First Look at Gameplay - PSX 2015 - IGN Video*, ανακτήθηκε στις 2017-01-30
5. ↑  Schreier, Jason. «The Final Fantasy VII Remake Is Looking Hot» (στα αγγλικά). *Kotaku*.. Ανακτήθηκε στις 2017-01-30.
6. ↑  «Final Fantasy VII Remake's Kitase Discusses Game's Battle System in Video» (στα αγγλικά). *Anime News Network*.. Ανακτήθηκε στις 2017-01-30.
7. ↑  Schreier, Jason. «Sounds Like The Final Fantasy VII Remake Will Be Episodic [UPDATE»] (στα αγγλικά). *Kotaku*.. Ανακτήθηκε στις 2017-01-30.
8. ↑  Stanton, Rich (2 Ιουνίου 2013). «Final Fantasy 7 retrospective». *Eurogamer* (στα Αγγλικά). Ανακτήθηκε στις 31 Ιανουαρίου 2017.
9. ↑  «The Making Of: Final Fantasy VII» (στα αγγλικά). *EDGE Magazine*. Αρχειοθετήθηκε από το πρωτότυπο στις 2012-05-09.. Ανακτήθηκε στις 2017-01-31.
10. ↑  «More Compilation of Final Fantasy VII details» (στα αγγλικά). *GameSpot*.. Ανακτήθηκε στις 2017-01-31.
11. ↑  Allen, Jason (16 Μαΐου 2005). «E3 2005: Eyes-on the Final Fantasy VII Tech Demo». *IGN* (στα Αγγλικά). Ανακτήθηκε στις 30 Ιανουαρίου 2017.
12. ↑  Allen, Jason (16 Μαΐου 2005). «E3 2005: Eyes-on the Final Fantasy VII Tech Demo». *IGN* (στα Αγγλικά). Ανακτήθηκε στις 31 Ιανουαρίου 2017.
13. ↑  «Final Fantasy VII remake isn't happening - VideoGamer.com» (στα αγγλικά). *VideoGamer.com*. Αρχειοθετήθηκε από το πρωτότυπο στις 2016-03-03.. Ανακτήθηκε στις 2017-01-31.
14. ↑  Dunham, Jeremy (23 Μαΐου 2006). «Square Enix Responds to PS3 FF7 Rumors». *IGN* (στα Αγγλικά). Ανακτήθηκε στις 31 Ιανουαρίου 2017.
15. ↑  «Kitase: Final Fantasy VII to be remade only if takes a year to do so». *VG247.com*. Ανακτήθηκε στις 31 Ιανουαρίου 2017.
16. ↑  «Wada: Final Fantasy VII remake would kill franchise». *VG247.com*. Ανακτήθηκε στις 31 Ιανουαρίου 2017.
17. ↑  «Nomura: New Titles Take Priority Over Final Fantasy VII Remake». *Andriasang*. Αρχειοθετήθηκε από το πρωτότυπο στις 2016-04-04.. Ανακτήθηκε στις 2017-01-31.
18. ↑  «Xbox 360 News: "If I remade Final Fantasy VII, I'd be tempted to delete things" - FFXIII-2 producer - Xbox 360 - The Official Magazine». 30 Νοεμβρίου 2011. Αρχειοθετήθηκε από το πρωτότυπο στις 30 Νοεμβρίου 2011. Ανακτήθηκε στις 31 Ιανουαρίου 2017. CS1 maint: Unfit url (link)
19. ↑  «Final Fantasy VII Remake Part 1 Development Going Well, Scenario Is Complete». *PlayStation LifeStyle*. 15 Δεκεμβρίου 2015. Ανακτήθηκε στις 30 Ιανουαρίου 2017.
20. ↑  «Final Fantasy VII Remake part one scenario complete [Update - Gematsu»] (στα αγγλικά). *Gematsu*. 2015-12-15.. Ανακτήθηκε στις 2017-01-30.
21. ↑  «Final Fantasy VII Remake Developers are Getting Help From the Kingdom Hearts Team». *twinfinite.net* (στα Αγγλικά). Αρχειοθετήθηκε από το πρωτότυπο στις 25 Απριλίου 2017. Ανακτήθηκε στις 30 Ιανουαρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Final Fantasy VII Remake** |

* Επίσημος ιστότοπος
* Trailer στο YouTube
* Trailer και τρόπος παιχνιδιού στο YouTube

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
*Final Fantasy VII* και *Compilation of Final Fantasy VII* |
| --- |
|  |
| Βιντεοπαιχνίδια | 
* *Final Fantasy VII*
	+ Ανεπίσημη εκδοχή για το NES
	+ *Remake*
* *Before Crisis*
* *Dirge of Cerberus*
* *Crisis Core*
 |
|  |
| Άλλα μέσα | 
* Μουσική
	+ *Voices of the Lifestream*
* *Advent Children*
* *Last Order*
* *Super Smash Bros. for Nintendo 3DS* and *Wii U*
 |
|  |
| Χαρακτήρες | 
* Cloud Strife
* Barret Wallace
* Tifa Lockhart
* Aerith Gainsborough
* Sephiroth
* Vincent Valentine
* Yuffie Kisaragi
* Zack Fair
 |

 |